Նամակը	վերջացրեց, կարդաց	և	նորեն	ընկավ	մտատանջության	մեջ: Ի՞նչ	է	ուզում	անել, ոտնատակե՞լ	հոր	կտակը, արհամարհել	մոր	աղերսանքներն	ու	արցունքները, մնալ	հավիտենական	անեծքի	տակ: Հետո՞. նա	ի՞նչպես	պիտի հաշտեցնե	նահապետական	և	նախապաշարմունքներով	տոգորված	մի	գերդաստան	մի	եվրոպական	ոգով	կրթված օտարուհու	հետ: Այս	դեռ	բոլորը	չէ. կա	և՛	ուրիշ, գուցե	ավելի	մի	բարդ	խնդիր, չէ՞	որ	նա	չի	սիրում	իր	կնոջը, չէ՞	որ	յոթ տարի	վարել	է	նրա	հետ	գեհենային	կյանք: Այժմ	հազիվ	հեռացել	է	նրանից, հազիվ	մի	փոքր	շունչ	առել	և	նորե՞ն	վերսկսել նույն	տառապանքները: